Tartu linnapea
Tartu linnapea juhib Tartu Linnavalitsust. 2007. aastal täitis Tartu linnapea Tartu linna põhimääruse järgi järgmisi ülesandeid: korraldas linnavalitsuse tööd ja linnavalitsuse istungite ettevalmistamist; esindas Tartu linna ja linnavalitsust vastavalt seadusega, käesoleva põhimäärusega ning volikogu poolt antud pädevusele; andis linnavalitsuse (ametiasutusena) sisemise töö korraldamiseks käskkirju; kirjutas alla linnavalitsuse määrustele ja korraldustele ning teistele linnavalitsuse dokumentidele; esitas volikogule kinnitamiseks linnavalitsuse koosseisu; esitas volikogule ettepaneku valitsuse täiendava liikme ametisse kinnitamiseks või mõne valitsuse liikme ametist vabastamiseks; osales õigusaktide ettevalmistamisel ja kinnitamiseks esitamisel volikogu istungile.